**KONTROLA PODATKOV PRED UVOZOM V ANKETNI SISTEM**

Pri uvozu podatkov baze X1 (specifikacija baze X1 je [tukaj](http://ul.1ka.si/r/5/16/Vpra%C5%A1alniki%20in%20baze/Struktura_baz/?&p1=1&p2=4)), ki se generira v sistemu visokošolske informatike, v anketni sistem 1KA, se preveri kakovost podatkov, kot je opisano spodaj.

**A. BISTVENI PODATKI, ZA KATERE SE PRIČAKUJE, DA SO BREZHIBNI**

* KATEGORIJALNE SPREMENLJIVKE (frekvenčna porazdelitev pokaže, če je vse OK):
* **način študija** - redni/izredni (ali imajo to oznako vsi predmeti, je en majhen del izrednih, glavnina rednih, je to v skladu z uradnimi podatki članice?)
* **semester**, naveden pri vsakem predmetu (je približno pol-pol?)
* **število KT** (imajo vsi predmeti število KT v pričakovanem razponu (npr. 1-20)?
* **stopnja študija**, prva/druga (imajo vsi predmeti stopnjo označeno?)
* **praksa** je posebna oznaka določenih predmetov (je število praks približno enako oziroma manjše kot število programov?)
* ŠTEVILSKE SPREMENLJVKE (izvede se opisne statistike in sortiran pregled frekvenčne porazdelitev, ki nato pokaže, če je vse OK)
* **število študentov** (je povsod vneseno, so min, max in povprečja v razumnih mejah?)
* **ID fakultete** (je povsod pravilno označeno?)
* **ID pedagoga** (je povsod pravilno označeno?)
* **ID predmeta** (je povsod pravilno označeno?)

**B. OPCIJSKI PODATKI ZA POTREBE ANKETIRANJA**

* **Naziv** (npr. doc. dr.) se pri izvoženih podatkih sistema Talpas ne vidi neposredno, posredno pa se kaže v tem, da so ali pa niso pri izvoženem imenu pedagogov navedeni tudi njihovi nazivi. Oznako, da naj se ti nazivi izvozijo in dodajo imenu, je seveda smiselno dati le v primeru, če so ti nazivi dejansko dobro urejeni, ker je naziv za mnoge zelo občutljiva zadeva. Imajo res vsi izvajalci ažurne nazive? So se na članici odločili, da jih bodo ali da jih ne bodo imeli
* **Nosilec** predmeta je oznaka izvajalca pri predmetu: So na članici označili nosilce povsod, kjer sta vsaj dva izvajalca, ali pa so se odločili, da tega ne bodo imeli, ali pa je to narejeno napol? Če oznake za nosilca ni, potem noben pedagog ne vidi analiz za soizvajalce.
* Oznaka se lahko doda, da gre za seminarski predmet (0, 1), ki ga ločeno izvajajo različni nosilci.
* Izločanje predmetov in nosilcev: izločenih predmetov in izločenih izvajalcev (npr. izvajalci z manj kot 5 ur) v izvoženih podatkih seveda ni, kljub temu se v grobem preveri, če se sumarno število nosilcev in predmetov v šifrantu X1 ujema z uradnim številom izvajalcev in pedagogov na članici. Članica mora morebitno izločanje opraviti zelo skrbno in zadevo dobro dokumentirati.
* Morebitni podatki o meta-predmetih, domicilnih predmetih programa (ali podprograma) oziroma odgovarjajočih nosilcih se dodajajo naknadno preko [šifrantov X4, X5, X6, X7](http://ul.1ka.si/r/5/22/Vpra%C5%A1alniki%20in%20baze/Sifranti/?&p1=1&p2=4).

**NOTRANJE KONTROLE PREDMETOV IN IZVAJALCEV**

* KLJUČNA KONTROLA: Vsak izvajalec pri določenem predmetu mora imeti za vsak predmet oziroma za vsako izvedbo predmeta, za katero je plačan, natančno eno vrstico. Predmet oziroma njegova izvedba (npr. redni/izredni, zimski/letni, domači/izmenjava, ločene izvedbe na različnih smereh, programih, fakultetah ipd.) ima zato toliko vrstic, kolikor je izvajalcev pri predmetu oziroma pri njegovi izvedbi.
* Če je več izvajalcev, mora imate vsaka vrstica enake karakteristike predmeta (npr. število študentov)
* Ne sme biti podvajanja šifre (ID) predmeta, izvajalca ter imena predmeta ali imena izvajalca
* Imajo šifre enoznačna imena in obratno?)
* Razmerje predmeti/izvajalec (so predmeti brez izvajalcev, izvajalci brez predmetov, ima kak predmet/izvajalec preveč izvajalcev/predmetov, več kot 12?)
* Razmerje program/predmet (so programi brez predmetov, kakšen je min, max, povprečje?)

**ZUNANJE KONTROLE**

* Primerjave s šifrantom X2, ki je uradna baza vseh študentov UL: je porazdelitev študentov po letnikih, programih in članicah razumna, glede na min, max in povprečje? Se šifre študentov povsem ujemajo?
* So vsi študenti, ki se na članici anketirajo, tudi v bazi X2? Ali anketa vključuje oziroma izloči vse študente, tako kot predvidevajo [Priporočila (str. 5)](http://ul.1ka.si/r/7/2/Gradiva/Izvedbena_priporocila_sifranti_in_tehnicna_navodila/)?
* Primerjave s šifrantom X3, baza vseh programov UL: se programi, navedeni pri predmetih, pri X1, in pri študentih ujemajo z X3?